Inimeste peamine küsimus oli, millistele hüvitistele on neil õigus koondamise korral ja mille  nad kaotavad, lahkudes omal soovil. Töötukassa esindajad selgitasid erinevate töölepingu lõpetamise viisidega kaasnevat, räägiti koondamishüvitisest ja töötuskindlustushüvitisest, samuti töötukassa teenustest. Kuna Kiviõlis ja lähiümbruses on töökohti vähe ja tööd leida väga raske, otsustasid kohaletulnud pärast kõigi võimaluste ärakuulamist nõustuda tööandja ettepanekuga: lahkuda omal soovil ja asuda tööle OÜ-s Pagarid. Seega on AS Järle endiste Kiviõli töötajate jaoks vähemalt mõneks ajaks lahendus olemas.